# Utdrag fra Bærum kommunes mal for kontrakt (rammeavtale for kjøp av varer)

Miljøbestemmelser

**6 MILJØ**

Leverandøren forplikter seg til å benytte kjøretøyteknologier og/eller drivstofftyper som oppgitt i tilbudsbesvarelsen. Nye kjøretøy eller drivstofftyper som introduseres i løpet av kontraktsforholdet skal være minst like klima- og miljøvennlige som opprinnelig avtalt.

Leverandøren skal til enhver tid kunne redegjøre for hvilke kjøretøy som benyttes og kunne levere statistikk slik beskrevet i pkt. 8.2. Leverandør skal også oversende kopi av vognkort på forespørsel fra oppdragsgiver.

**Mislighold av miljøbestemmelser.**

Hvis leverandøren ikke oppfyller miljøkravene eller ikke leverer i henhold til tilbudsbeskrivelse, kan oppdragsgiver ilegge en dagmulkt for den tiden misligholdet foregår. Dagmulktsats for brudd på miljøbestemmelser, slik som avvik for avtalte kjøretøy- og drivstoffteknologier, utgjør kr. 2000,00 ekskl. mva. per hverdag.

Ved gjentatte eller grove brudd på miljøbestemmelsene kan oppdragsgiver heve kontrakten.

Krav til rapportering

**7.2 Rapportering**

[…..]

**Rapportering på kjøretøy**

Leverandør skal uoppfordret 1. februar hvert år levere statistikk på alle brukte kjøretøy på kontrakten. Oversikten skal leveres i excelformat og minimum inneholde følgende informasjon:

• Alle kjøretøy på oppdrag for oppdragsgiver med registreringsnummer

• Drivstofftypen på kjøretøyene

• Evt. EUROklasse på kjøretøyene

• Antall tjenestesteder med to leveringer i uka

• Antall leveringer pr. år

Fra statistikken skal det tydelig fremkomme at minimumskravet og tilbudsbeskrivelsen til bruk av kjøretøy på elektrisitet, hydrogen og biogass er oppfylt.

Oppdragsgiver forbeholder seg retten til å be om hyppigere rapportering.